Lesley Ugochukwu

Lesley Chimuanya Ugochukwu (s. 26. maaliskuuta 2004 Rennes, Ranska) on ranskalainen jalkapalloilija, joka edustaa lontoolaista Chelseaa ja Ranskan alle 19-vuotiaiden maajoukkuetta. Hän on pelipaikaltaan puolustava keskikenttäpelaaja.

Ugochukwu teki ammattilaisdebyyttinsä tulemalla vaihdosta kentälle 89. peliminuutilla Ligue 1:n 34. kierroksen ottelussa Dijonia vastaan huhtikuussa 2021. Elokuussa 2023 Chelsea hankki hänet 27 miljoonan euron siirtokorvauksella ja seitsemän vuoden sopimuksella.

Ugochukwu on pelannut Ranskalle alle 18- ja 19-vuotiaiden maajoukkueissa. Ranskan alle 18-vuotiaiden maajoukkueessa hän on tehnyt yhdeksässä ottelussa yhden maalin Algeriaa vastaan ja alle 19-vuotiaiden maajoukkueessa hän on niin ikään yhdeksässä ottelussa kaksi maalia Suomea ja Kazakstania vastaan. 

Ugochukwulla on myös Nigerian kansalaisuus, ja hän on entisen jalkapallopuolustajan Onyekachi Apamin veljenpoika.

Lähteet 

Ranskalaiset jalkapalloilijat
Vuonna 2004 syntyneet
Elävät henkilöt